PMIndiaData/PMIndiaSum huggingface dataset:
আইসিসি টি২০ ম্যাচে ভারতীয় ক্রিকেট দলের জয়ে প্রধানমন্ত্রীর অভিনন্দন

নয়াদিল্লি, ২৩ অক্টোবর, ২০২২ আইসিসি টি২০ ম্যাচে দারুন লড়াই করে জয়ের জন্য প্রধানমন্ত্রী শ্রী নরেন্দ্র মোদী ভারতীয় ক্রিকেট দলকে শুভেচ্ছা জানিয়েছেন। প্রধানমন্ত্রী এক ট্যুইটে বলেন; “দারুন লড়াই করে ভারতীয় ক্রিকেট দল জয় পেয়েছে। আজ এই অসাধারণ সাফল্যের জন্য অভিনন্দন। আসাধারণ ইনিংস যাতে তিনি দৃঢ়তার পরিচয় দিয়েছেন এজন্য @imVkohli-কে বিশেষ উল্লেখ করছি। বাকি খেলাগুলির জন্য আন্তরিক শুভেচ্ছা রইল।”
দেশের বিভিন্ন অংশে হিংসাত্মক ঘটনার কঠোর নিন্দা করলেন প্রধানমন্ত্রী

শুক্রবার দেশের বিভিন্ন অংশে হিংসাত্মক ঘটনার তীব্র নিন্দা করেন প্রধানমন্ত্রী শ্রী নরেন্দ্র মোদী। তিনি বলেন : “আজকেরহিংসাত্মক ঘটনাগুলি গভীর উদ্বেগের কারণ। আমি এই ধরনের হিংসার কঠোর নিন্দা করি এবংসকলের কাছে আর্জি জানাই শান্তি বজায় রাখার জন্য। আইন ও শৃঙ্খলাপরিস্থিতির ওপর সতর্ক দৃষ্টি রাখা হচ্ছে। জাতীয় নিরাপত্তা সংস্থা এবং স্বরাষ্ট্রসচিবের সঙ্গে আমি পরিস্থিতির পর্যালোচনাও করেছি। স্বাভাবিক অবস্থাফিরিয়ে আনতে এবং প্রয়োজনে সমস্তরকম সহায়তাদানের জন্য দিনের ২৪ ঘন্টাই কাজ করেযাওয়ার নির্দেশ দিয়েছি সংশ্লিষ্ট আধিকারিকদের।”
ভারত ও সংযুক্ত আরব আমিরশাহির ক্ষুদ্র ওমাঝারি শিল্প সংস্থাগুলির মধ্যে সহযোগিতা চুক্তি স্বাক্ষরের প্রস্তাবে অনুমোদনকেন্দ্রীয় মন্ত্রিসভার

ক্ষুদ্র ও মাঝারিশিল্প এবং উদ্ভাবন ক্ষেত্রে পারস্পরিক সহযোগিতা প্রসারের লক্ষ্যে ভারত ও সংযুক্তআরব আমিরশাহির মধ্যে এক মউ স্বাক্ষরের প্রস্তাবে আজ সম্মতি দিল কেন্দ্রীয়মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয়মন্ত্রিসভার এক বৈঠকে আলোচনা ও মতবিনিময়ের পর সম্মতিদানের সিদ্ধান্ত গ্রহণ করা হয়। মউ স্বাক্ষরের ফলেভারতের ক্ষুদ্র ও মাঝারি শিল্প সংস্থাগুলি অন্তর্ভুক্তিমূলক বিকাশের এক বিশেষ সুযোগলাভ করবে। বিদেশের ক্ষুদ্র ও মাঝারি শিল্প সংস্থাগুলির বিশেষ বিশেষ পন্থাপদ্ধতি ওপ্রক্রিয়া অনুসরণের সুযোগও সম্প্রসারিত হবে ভারতীয় শিল্প ক্ষেত্রগুলির কাছে। এরফলে সংযুক্ত আরব আমিরশাহির ক্ষুদ্র ও মাঝারি শিল্পের সঙ্গে এক বিশেষ সহযোগিতারসম্পর্ক গড়ে উঠবে এ দেশের শিল্প সংস্থাগুলির। সুযোগ ঘটবে উৎপাদিত পণ্যের বিপণনেরক্ষেত্রেও। /
প্রধানমন্ত্রীর পণ্ডিত রাজন মিশ্রের প্রয়াণে শোক প্রকাশ

নতুনদিল্লি, ২৫শে এপ্রিল, ২০২১ প্রধানমন্ত্রী শ্রী নরেন্দ্র মোদী পণ্ডিত রাজন মিশ্রর প্রয়াণে শোক ব্যক্ত করেছেন। এক ট্যুইট বার্তায় শ্রী মোদী বলেন, শাস্ত্রীয় সঙ্গীত জগতে পণ্ডিত রাজন মিশ্র চিরস্থায়ী প্রভাব বিস্তার করেছিলেন। বারানসী ঘরাণার এই শিল্পীর প্রয়াণে শিল্পকলা ও সঙ্গীত জগতের অপূরণীয় ক্ষতি হল। দুঃখের এই সময়ে প্রধানমন্ত্রী, পণ্ডিত মিশ্রের পরিবারের সদস্যদের ও গুণমুগ্ধদের সমবেদনা জানিয়েছেন। /
মরিশাসের প্রধানমন্ত্রীর সঙ্গে প্রধানমন্ত্রীর সাক্ষাৎকার

প্রধানমন্ত্রী শ্রী নরেন্দ্র মোদী আজ নতুন দিল্লীতে মরিশাসের প্রধানমন্ত্রী শ্রী প্রবীন্দ যুগনাউথের সঙ্গে সাক্ষাৎ করেন। এক বেসরকারি সফরে প্রবীন্দ যুগনাউথের সঙ্গে তাঁর স্ত্রী শ্রীমতি কবিতা যুগনাউথও রয়েছেন। প্রধানমন্ত্রী যুগনাউথ বিপুল জনসমর্থন নিয়ে পুর্ননির্বাচিত হওয়ায় শ্রী নরেন্দ্র মোদী তাঁকে উষ্ণ অভ্যর্থনা জানান এবং উভয় দেশের দ্বিপাক্ষিক সম্পর্ক আরও মজবুত এবং নিবিড় করার লক্ষ্যে তাঁর অঙ্গীকার পুর্নব্যক্ত করেন। মেট্রো এক্সপ্রেস প্রজেক্ট, ইএনটি হাসপাতাল, সামাজিক আবাসন প্রকল্পের মতো মরিশাসে বিভিন্ন উন্নয়নমূলক প্রকল্পে ভারতের সহায়তার জন্য প্রধানমন্ত্রী যুগনাউথ আন্তরিকভাবে প্রশংসা করেন। এর মাধ্যমে মরিশাসের জনগণ প্রকৃতপক্ষে উপকৃত হয়েছেন। মরিশাসে সার্বিক উন্নয়নের গতি বৃদ্ধি পেয়েছে বলে উল্লেখ করে তিনি বলেন, ভারতের সঙ্গে সহযোগিতা আরও নিবিড় করা তাঁর বর্তমান সরকারের অন্যতম লক্ষ্য হবে। ভারত এই উদ্যোগে গুরুত্বপূর্ণ শরিক হবে বলে তিনি আশা করেন। প্রধানমন্ত্রী মোদী বলেন, মরিশাসের জনগণ ও সরকার ভারতের পূর্ণ সমর্থন পাবেন এবং নিরাপদ, স্হিতিশীল, সমৃদ্ধশালী মরিশাস গঠনের লক্ষ্যে সেদেশের জনগণের আকাঙ্খার প্রতি ভারতের সমর্থন বজায় থাকবে। বহুস্তরীয় দ্বিপাক্ষিক সম্পর্ক আরও দৃঢ় করতে এবং পারস্পরিক স্বার্থ ও গুরুত্ব বিবেচনা করে নতুন নতুন সহযোগিতার ক্ষেত্র চিহ্নিত করার বিষয়ে উভয় নেতা একযোগে কাজ করার সিদ্ধান্ত গ্রহণ করেন।
অন্ধ্রপ্রদেশ এন.আই.টি.’র জন্য একটি ডিরেক্টর এবং তিনটি অ-শিক্ষক পদ সৃষ্টির অনুমোদন দিলকেন্দ্রীয় মন্ত্রিসভা

নয়া দিল্লি: প্রধানমন্ত্রী শ্রী নরেন্দ্র মোদির পৌরহিত্যে কেন্দ্রীয় মন্ত্রিসভা বুধবার অন্ধ্রপ্রদেশ এন.আই.টি.’র জন্য একটিডিরেক্টর এবং তিনটি অ-শিক্ষক পদ সৃষ্টির অনুমোদন দিল| ডিরেক্টর পদের বেসিক পে হবে৭৫,০০০/- টাকা এবং সঙ্গে ৫,০০০/-টাকার বিশেষ ভাতা এবং অ-শিক্ষক পদের (রেজিস্ট্রার,লাইব্রেরিয়ান এবং প্রিন্সিপাল স্টুডেন্টস অ্যাক্টিভিটি এবং স্পোর্টস (এস.এ.এস.)অফিসার) ক্ষেত্রে গ্রেড পে হবে ১০,০০০/-টাকা| এন.আই.টি.-গুলি হচ্ছে প্রকৌশল ও প্রযুক্তিরক্ষেত্রে জাতীয় পর্যায়ের গুরুত্বপূর্ণ শিক্ষা প্রতিষ্ঠান| নতুন এই পদুগুলিতে যারাযোগ দেবেন, তারা এন.আই.টি. অন্ধ্রপ্রদেশের গুণগত মানের উন্নয়নে কাজ করবেন|
প্রধানমন্ত্রীর সঙ্গে ওয়েলস্ – এর রাজার টেলিফোনে কথা

প্রধানমন্ত্রী শ্রী নরেন্দ্র মোদী আজ ওয়েলস্ – এর রাজার সঙ্গে টেলিফোনে কথা বলেন। প্রধানমন্ত্রী ও সেদেশের রাজার মধ্যে বর্তমান কোভিড-১৯ মহামারী নিয়ে কথা হয়। ব্রিটেনে বিগত কয়েক দিনে বহু মানুষের মৃত্যুতে প্রধানমন্ত্রী দুঃখ প্রকাশ করেন। শ্রী মোদী আশা প্রকাশ করেন, তিনি খুব শীঘ্রই সুস্থ হয়ে উঠবেন। তাঁর সুস্বাস্থ্যও কামনা করেন শ্রী মোদী। সেদেশের রাজা করোনা মহামারী মোকাবিলায় গুরুত্বপূর্ণ ভূমিকা পালনের জন্য জাতীয় স্বাস্থ্য পরিষেবার সদস্য সহ ব্রিটেনে বসবাসকারী প্রবাসী ভারতীয়দের ভূমিকার প্রশংসা করেন। ব্রিটেনে ভারতীয় সম্প্রদায়ের ধর্মীয় ও সামাজিক সংগঠনগুলির নিঃস্বার্থ সেবার কথাও তিনি উল্লেখ করেন। সেদেশের রাজা বর্তমান জটিল পরিস্থিতিতে ভারতে আটকে পড়া ব্রিটেনের নাগরিকদের সহায়তা দানের জন্য প্রধানমন্ত্রীকে ধন্যবাদ জানান। আয়ুর্বেদ চিকিৎসায় গভীর আগ্রহ দেখানোর জন্য প্রধানমন্ত্রী সেদেশের রাজার প্রশংসা করেন। স্বল্প দৈর্ঘ্যের অ্যানিমেশন ভিডিও-র মাধ্যমে মৌলিক যোগচর্চার প্রসারে ভারতের পক্ষ থেকে সম্প্রতি যে সমস্ত উদ্যোগ গ্রহণ করা হয়েছে, শ্রী মোদী সেই প্রসঙ্গও উল্লেখ করেন। সেদেশের রাজা বর্তমান পরিস্থিতিতে স্বাস্থ্য ক্ষেত্রে আয়ুর্বেদ চিকিৎসা পদ্ধতির বিপুল সম্ভাবনা রয়েছে বলেও অভিমত প্রকাশ করেন।
অন্যান্য আর্থিক পরিষেবা ক্ষেত্রে বিদেশী বিনিয়োগে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে নন-ব্যাঙ্কিং আর্থিক প্রতিষ্ঠানগুলিতে (এনবিএফসি) বিদেশী বিনিয়োগে নিয়ন্ত্রণ সংশোধনে অনুমোদন দেওয়া হয়েছে। বর্তমানের বিদেশী মুদ্রা ব্যবস্হাপনা (ভারতের বাইরে বসবাসকারীদের জন্য সিকিউরিটি জারি বাহস্তান্তর) নিয়ন্ত্রণ বিধি এনবিএফসিগুলির ক্ষেত্রে সংশোধনের ফলে ‘ অন্যান্য আর্থিক পরিষেবা ’ ক্ষেত্রে স্বচালিত পথে বিদেশী বিনিয়োগের প্রবাহ বৃদ্ধি পাবে যদি অবশ্য ওইসব পরিষেবা আর্থিক ক্ষেত্রে নিয়ন্ত্রক (আরবিআই, সেবি, পিএফআরডিএ প্রভৃতি) সংস্হা বারা স্বীকৃত হয় অথবা সরাসরি সরকারি সংস্হা হয়। আর যেসব সংস্হা কোনও নিয়ন্ত্রক সংস্হা বা সরকারি সংস্হার আওতায় নেই তাদের জন্য আগাম অনুমোদন লাগবে। বিগত বাজেট ভাষণে অর্থমন্ত্রী ঘোষণা করেছিলেন যে ‘ ১৮টি নির্দিষ্ট কাজকর্মের বাইরেও প্রত্যক্ষ বিদেশী বিনিয়োগ স্বচালিত পথে অনুমোদিত হবে সেইসব সংস্হার ক্ষেত্রে যারা আর্থিক ক্ষেত্রে নিয়ন্ত্রক সংস্হার অধীনে রয়েছে ’ । ওই ঘোষণার সঙ্গে সংগতি রেখেই এই সংশোধন ঘটানো হল।
বিশিষ্ট বিপ্লবী চন্দ্রশেখর আজাদের জন্মবার্ষিকী উপলক্ষ্যে প্রধানমন্ত্রীর শ্রদ্ধা জ্ঞাপন

বিশিষ্ট বিপ্লবী চন্দ্রশেখর আজাদের জন্মবার্ষিকী উপলক্ষ্যে প্রধানমন্ত্রী শ্রী নরেন্দ্র মোদী তাঁর শ্রদ্ধা জানিয়েছেন। এক বার্তায় তিনি বলেছেন, ভারতমাতার বীর পুত্র চন্দ্রশেখর আজাদের জন্মজয়ন্তীতে তাঁর প্রতি বিনম্র শ্রদ্ধা জানাই। তিনি এক নির্ভীক এবং দৃঢ়চেতা বিপ্লবী ছিলেন, যিনি দেশের স্বাধীনতার জন্য আত্মাহুতি দিয়েছিলেন। তাঁর বীরত্বগাথা দেশবাসীর কাছে প্রেরণার উৎস বলেও প্রধানমন্ত্রী উল্লেখ করেন।
যানবাহন (সংশোধন) বিল, ২০১৯-এর সংশোধনী সম্পর্কে কেন্দ্রীয় মন্ত্রিসভাকে অবগত করা হল

রাজ্যসভায় অনুমোদিত যানবাহন (সংশোধন) বিল, ২০১৯-এর সংশোধনী সম্পর্কে কেন্দ্রীয় মন্ত্রিসভাকে আজ অবগত করা হয়। প্রধানমন্ত্রী শ্রী নরেন্দ্র মোদী এই বৈঠকে পৌরহিত্যে করেন। এই সংশোধনের ফলে জাতীয় পরিবহণ নীতি প্রণয়নের সময় এবং জাতীয়, বহুস্তরীয় এবং আন্তঃরাজ্য পণ্য ও যাত্রী পরিবহণে কেন্দ্রীয় সরকারের বিভিন্ন প্রকল্প বাস্তবায়নে রাজ্য সরকারগুলির সম্মতি গ্রহণ করা হবে। পটভূমিকা ২০১৯ সালের যানবাহন (সংশোধন) বিল ২৪শে জুন মন্ত্রিসভা অনুমোদন করে। এই বিলটি লোকসভায় ২৩শে জুলাই পাশ করা হয়। এরপর রাজ্যসভায় ৩১শে জুলাই বিলটি বিবেচনার জন্য গৃহীত হয়। তখন বেশ কিছু সংশোধনী আনা হয়। এই সংশোধনী সহ ঐদিনই বিলটি রাজ্যসভায় অনুমোদিত হয়। পরবর্তীতে ঐ সংশোধনীগুলি লোকসভায় পেশ করা হয় এবং ৫ই আগস্ট তা পাশ করা হয়। /…
কেন্দ্রীয় মন্ত্রীসভা ষোড়শ লোকসভা ভেঙে দেবার সুপারিশ করল

প্রধানমন্ত্রী শ্রী নরেন্দ্ রমোদীর পৌরহিত্ যেকেন্দ্রীয় মন্ত্রীসভার আজ এক বৈঠক অনুষ্ঠিত হয়। বৈঠকে ষোড়শ লোকসভা ভেঙে দেবার জন্ যরাষ্ট্রপতিরকাছে সুপারিশ করা হয়। ষোড়শ লোকসভা ১৮ই মে ২০১৮ সালে গঠিত হয়েছিল। প্রেক্ষাপট- সংবিধানের ৮৩(২) ধারা অনুযায়ী লোকসভার মেয়াদ ভেঙেনা দেওয়া পর্যন্ত সভার প্রথম বৈঠক থেকে ৫ বছর অবধি তাকার্যকরী থাকে।ষোড়শলোকসভার প্রথম বৈঠক হয়েছিল ২০১৪ সালের চৌঠা জুন। ওই দিন এই লোকসভার সদস্যরা পদ ও মন্ত্রগুপ্তির শপথ গ্রহণ করেছিলেন। ফলে এইলোকসভার মেয়াদ রাষ্ট্রপতি আগে ভেঙেনা দিলে এ বছরের তেসরা জুন পর্যন্ত থাকবে। এখানে প্রথম থেকে পঞ্চদশ লোকসভার বিষয়ে কিছু তথ্য দেওয়া হল। লোকসভা অন্তিম পর্বেরনির্বাচনের দিন লোকসভা গঠনেরতারিখ লোকসভার প্রথমঅধিবেশনেরতারিখ সংবিধানের৮৩(২) ধারাঅনুযায়ীলোকসভারমেয়াদের শেষদিন লোকসভা ভেঙেদেবার তারিখ প্রথম ২১.০২.১৯৫২ ০২.০৪.১৯৫২ ১৩.০৫.১৯৫২ ১২.০৫.১৯৫৭ ০৪.০৪.১৯৫৭ দ্বিতীয় ১৫.০৩.১৯৫৭ ০৫.০৪.১৯৫৭ ১০.০৫.১৯৫৭ ০৯.০৫.১৯৬২ ৩১.০৩.১৯৬২ তৃতীয় ২৫.০২.১৯৬২ ০২.০৪.১৯৬২ ১৬.০৪.১৯৬২ ১৫.০৪.১৯৬৭ ০৩.০৩.১৯৬৭ চতুর্থ ২১.০২.১৯৬৭ ০৪.০৩.১৯৬৭ ১৬.০৩.১৯৬৭ ১৫.০৩.১৯৭২ ২৭.১২.১৯৭০
রামনবমী উপলক্ষ্যে প্রধানমন্ত্রী জুনাগড়ের গাথিলায় উমিয়া মাতা মন্দিরের চতুর্দশ প্রতিষ্ঠা দিবসে বক্তব্য রাখবেন

নতুনদিল্লি, ৯ই এপ্রিল, ২০২২ রামনবমী উপলক্ষ্যে প্রধানমন্ত্রী শ্রী নরেন্দ্র মোদী ১০ই এপ্রিল বেলা ১টার সময় জুনাগড়ের গাথিলায় উমিয়া মাতা মন্দিরের চতুর্দশ প্রতিষ্ঠা দিবসে ভিডিও কনফারেন্সের মাধ্যমে বক্তব্য রাখবেন । গুজরাটের মূখ্যমন্ত্রী থাকার সময় ২০০৮ সালে শ্রী মোদী এই মন্দিরের উদ্বোধন করেছিলেন। সেই সময় তাঁর পরামর্শক্রমে মন্দিরের পরিচালন ট্রাস্ট নানা সামাজিক ও স্বাস্থ্য পরিষেবার কাজে নিজেদের যুক্ত করে। এর মধ্যে দরিদ্রদের জন্য বিনামূল্যে চোখের ছানি অপারেশন এবং আয়ুর্বেদিক ওষুধ বিতরণ রয়েছে। উমিয়া মাতা কড়বা পাতিদারদের কুলদেবী হিসেবে পূজিত হন। /
পণ্ডিতদীনদয়াল উপাধ্যায়ের জন্ম শতবর্ষ পালনের লক্ষ্যে কমিটি গঠনের প্রস্তাব অনুমোদনকরলেন প্রধানমন্ত্রী

পণ্ডিত দীনদয়াল উপাধ্যায়ের জন্ম শতবর্ষ উদযাপনের লক্ষ্যেদুটি কমিটি গঠনের প্রস্তাব অনুমোদন করলেন প্রধানমন্ত্রী শ্রী নরেন্দ্র মোদী। ১৪৯ সদস্যবিশিষ্ট জাতীয় কমিটির শীর্ষে থাকবেনপ্রধানমন্ত্রী স্বয়ং। অন্যদিকে, ২৩ সদস্যের প্রশাসনিক কমিটির নেতৃত্ব দেবেনকেন্দ্রীয় স্বরাষ্ট্র মন্ত্রী শ্রী রাজনাথ সিং। জাতীয় কমিটির সদস্যদের মধ্যে রয়েছেন – ভূতপূর্বপ্রধানমন্ত্রী শ্রী অটল বিহারী বাজপেয়ী, প্রাক্তন প্রধানমন্ত্রী শ্রী এইচ ডিদেবেগৌড়া, প্রাক্তন উপ-প্রধানমন্ত্রী শ্রী এল কে আদবানী এবং বর্তমান কেন্দ্রীয়মন্ত্রীদের মধ্যে শ্রী রাজনাথ সিং, শ্রীমতী সুষমা স্বরাজ, শ্রী অরুণ জেটলি ও শ্রীমনোহর পাররিকর। কমিটিতে থাকছেন বিজেপি সভাপতি শ্রী অমিত শাহ্‌-ও। জাতীয় কমিটিতে অন্তর্ভুক্ত করা হয়েছে বিহারেরমুখ্যমন্ত্রী শ্রী নীতিশ কুমার, প্রাক্তন কৃষি মন্ত্রী শ্রী শারদ পাওয়ার,রাজ্যসভার সাংসদ শ্রী শরদ যাদব, যোগগুরু বাবা রামদেব, গীতিকার প্রসূন যোশী,চলচ্চিত্রকার শ্রী চন্দ্রপ্রকাশ দ্বিবেদী, প্রাক্তন হকি খেলোয়াড় শ্রী ধনরাজ পিল্লাই,ভূতপূর্ব ব্যাডমিন্টন তারকা ও কোচ শ্রী পুলেল্লা গোপীচাঁদ এবং সুলভইন্টারন্যাশনালের প্রতিষ্ঠাতা শ্রী বিন্দেশ্বর পাঠক। এছাড়াও কমিটিতে থাকছেন -ভারতের প্রাক্তন বিচারপতি শ্রী আর সি লাহোটি, অবসরপ্রাপ্ত এয়ার চিফ মার্শাল শ্রীএস কৃষ্ণস্বামী, সংবিধান বিশেষজ্ঞ শ্রী সুভাষ কাশ্যপ এবং পরিবেশবিদ শ্রী সি পিভাট। দেশের কয়েকজন রাজ্যপাল, মুখ্যমন্ত্রী, বিজ্ঞানী, শিক্ষাবিদ, সাংবাদিক,সমাজকর্মী এবং আধ্যাত্মিক নেতাও অন্তর্ভূক্ত হয়েছেন কমিটির সদস্যরূপে। জাতীয় কমিটির আহ্বায়ক হয়েছেন কেন্দ্রীয় প্রতিমন্ত্রী(স্বাধীন দায়িত্বপ্রাপ্ত) ডঃ মহেশ শর্মা। …
প্রধানমন্ত্রীকে টেলিফোনে অভিনন্দন জানালেন তিন দেশের রাষ্ট্রপতি

লোকসভা নির্বাচনে বিপুল জয়ের পর প্রধানমন্ত্রী শ্রী নরেন্দ্র মোদীকে ৪ জুন কোরিয়া প্রজাতন্ত্রের রাষ্ট্রপতি শ্রী মুন জায়ে-ইন, জিম্বাবোয়ের রাষ্ট্রপতি শ্রী ই. ডি. মনাঙ্গাগয়া, এবং মোজাম্বিকের রাষ্ট্রপতি ফিলিপ জাসিন্তো নিওসি টেলিফোনে শুভেচ্ছা জানিয়েছেন। প্রধানমন্ত্রী, কোরিয়া প্রজাতন্ত্রের রাষ্ট্রপতিকে টেলিফোনে শুভেচ্ছা জানানোর জন্য ধন্যবাদ জানান। তিনি ফেব্রুয়ারি মাসে কোরিয়া সফরের অভিজ্ঞতার সম্পর্কেও উল্লেখ করেন কথোপকথনে। গত বছর কোরিয়ার ফার্স্ট লেডি কিমের ভারতে “দীপোৎসবে” যোগ দেওয়ায় দুদেশের সম্পর্কে নতুন অধ্যায় সুচিত হয়েছে বলে শ্রী মোদী জানান। উভয় রাষ্ট্রের মধ্যে বিশেষ কৌশলগত সম্পর্ক আরো দৃঢ় করার লক্ষে তিনি তাঁর অঙ্গিকার আবার-ও ব্যক্ত করেন। সাধারণ নির্বাচনে জয়লাভের পর জিম্বাবোয়ের রাষ্ট্রপতি শ্রী মনাঙ্গাগয়া ফোন করে শুভেচ্ছা জানানোয় প্রধানমন্ত্রী তাঁকেও ধন্যবাদ জানান। ভারতের নির্বাচনের খবর সংগ্রহের জন্য জিম্বাবোয়ের দুই সাংবাদিকের ভোটের সময় এদেশে আসার বিষয়টি শ্রী মোদী প্রশংসা করেন। ভারতের উপরাষ্ট্রপতির গত বছর জিম্বাবোয়ে সফরের কথা উল্লেখ করে তিনি উভয় দেশের সম্পর্ক নতুন উচ্চতায় নিয়ে যাবার প্রত্যয় ব্যক্ত করেন। এ বছরের গোড়ায় মোজাম্বিকে ঘূর্ণিঝড়ের জন্য ক্ষয়ক্ষতির কারণে প্রধানমন্ত্রী , রাষ্ট্রপতি নিওসিকে সমবেদনা জানান। রাষ্ট্রপতি নিওসি ভারতীয় নৌবাহিনীর সেই সময়ে সাহায্য করার জন্য প্রধানমন্ত্রীকে ধন্যবাদ জানান। শ্রী মোদী জানান, পারস্পরিক নির্ভরতা এবং অংশীদারিত্বের প্রশ্নে ভারত সব সময় মোজাম্বিকের পাশে থাকবে।
জাতীয় ক্রীড়া প্রতিযোগিতার অংশগ্রহণকারীদের মধ্যে গরবার জনপ্রিয়তা বৃদ্ধি পাওয়ায় সন্তোষ প্রকাশ প্রধানমন্ত্রীর

নয়াদিল্লি, ০৪ অক্টোবর, ২০২২ প্রধানমন্ত্রী শ্রী নরেন্দ্র মোদী বলেছেন, “ক্রীড়া প্রতিযোগিতাগুলি ক্রীড়াবিদদের বৈচিত্র্যময় সংস্কৃতির সঙ্গে পরিচিত হওয়ার সুযোগ দেয়। ভারতীয় ক্রীড়া কর্তৃপক্ষের এক ট্যুইটের জবাবে প্রধানমন্ত্রী তাঁর ট্যুইটে বলেন, “ক্রীড়া প্রতিযোগিতাগুলি আকর্ষণীয় কারণ, এখানে ক্রীড়াবিদরা বৈচিত্র্যময় সংস্কৃতির সঙ্গে পরিচিত হওয়ার সুযোগ পান। জাতীয় ক্রীড়া প্রতিযোগিতার অংশগ্রহণকারীদের মধ্যে গরবা জনপ্রিয় হয়েছে বলে আমি আনন্দিত”।
যোগদা সৎসঙ্গ সোসাইটি অফ ইন্ডিয়া’র শতবর্ষ পূর্তি উপলক্ষে স্মারক ডাকটিকিট প্রকাশ করলেন প্রধানমন্ত্রী

যোগদা সৎসঙ্গ সোসাইটি অফ ইন্ডিয়া’র শতবর্ষ পূর্তি উপলক্ষে আজ আনুষ্ঠানিকভাবে এক স্মারক ডাকটিকিট প্রকাশ করেন প্রধানমন্ত্রী শ্রী নরেন্দ্র মোদী। এই উপলক্ষে রাজধানীর বিজ্ঞান ভবনে আয়োজিত এক অনুষ্ঠানে স্বামী পরমহংস যোগানন্দের ভুয়সী প্রশংসা করে প্রধানমন্ত্রীবলেন, যে পথের সন্ধান তিনি দিয়ে গেছেন, তা শুধুমাত্র মুক্তির নয়, তা হল‘অন্তর্যাত্রা’র। শ্রী মোদীবলেন, স্বামী পরমহংস যোগানন্দ তাঁর বাণী প্রচারের স্থান হিসেবে চিহ্নিত করেছেন ভারতকে।এই দেশটির সঙ্গেই তিনি বরাবর নিজেকে যুক্ত রেখেছেন। আধ্যাত্মিকতাইযে ভারতের মূল শক্তি, সে কথার উল্লেখ করে প্রধানমন্ত্রী বলেন, ধর্ম ও আধ্যাত্মিকতাসম্পূর্ণ পৃথক হলেও দুর্ভাগ্যবশত কিছু কিছু ব্যক্তি দুটি বিষয়কেই পরস্পরের সঙ্গেযুক্ত করে ফেলেন।
১৩ – ১৪ই নভেম্বর ব্রাজিলে ব্রিকস্‌ শিখর সম্মেলনে যোগ দেবেন প্রধানমন্ত্রী

একাদশ ব্রিকস্‌ শিখর সম্মেলনে অংশগ্রহণ করতে ১৩ ও ১৪ই নভেম্বর প্রধানমন্ত্রী শ্রী নরেন্দ্র মোদী ব্রাজিলের ব্রাজিলিয়ায় যাবেন। এই সম্মেলনের মূল বিষয় হ’ল – ‘উদ্ভাবনী ভবিষ্যতের লক্ষ্যে আর্থিক বিকাশ’। ব্রিকস্‌ শিখর সম্মেলনে এটি প্রধানমন্ত্রীর ষষ্ঠবার অংশগ্রহণ। তিনি ২০১৪ সালে ব্রাজিলের ফোর্তালেজায় প্রথমবার ব্রিকস্‌ শিখর সম্মেলনে অংশগ্রহণ করেছিলেন। একটি বড় ভারতীয় বাণিজ্য প্রতিনিধি দল ব্রিকস্‌ বাণিজ্য ফোরামে অংশগ্রহণ করতে প্রধানমন্ত্রীর সফর-সঙ্গী হবে। পাঁচটি সদস্য রাষ্ট্রের বাণিজ্য গোষ্ঠী এই ফোরামে যোগ দেবে। প্রধানমন্ত্রী ব্রিকস্‌ বাণিজ্য ফোরামের সমাপ্তি অধিবেশন, একাদশ ব্রিকস্‌ শিখর সম্মেলনের পূর্ণাঙ্গ ও সমাপ্তি অধিবেশনে অংশগ্রহণ ছাড়াও, রুশ রাষ্ট্রপতি ভ্লাদিমির পুতিন ও চীনা প্রধানমন্ত্রী শি জিংপিং – এর সঙ্গে দ্বিপাক্ষিক বৈঠক করবেন। সমাপ্তি অধিবেশনে সমসাময়িক বিশ্বে সার্বভৌমত্ব বজায় রেখে বিভিন্ন দেশ যে সমস্ত চ্যালেঞ্জ ও সুযোগের মুখোমুখী হচ্ছেন, তা নিয়ে আলোচনা হওয়ার সম্ভাবনা আছে। ব্রিকস্‌ পূর্ণাঙ্গ অধিবেশনে ব্রিকস্‌ গোষ্ঠীভুক্ত দেশগুলির জন্য আর্থিক বিকাশের লক্ষ্যে সহযোগিতার বিভিন্ন পন্থা-পদ্ধতি নিয়ে নেতৃবৃন্দ আলাপ-আলোচনা করবেন। প্রধানমন্ত্রী ব্রিকস্‌ বাণিজ্য পর্ষদের বৈঠকে ব্রিকস্‌ নেতৃবৃন্দের সঙ্গে মতবিনিময় করবেন। এই বৈঠকে নিউ ডেভেলপমেন্ট ব্যাঙ্কের সভাপতি ও ব্রাজিলিয়ান ব্রিকস্‌ বাণিজ্য পর্ষদের চেয়ারম্যান বিভিন্ন প্রতিবেদন জমা দেবেন। এর পর, বাণিজ্য ও বিনিয়োগে উৎসাহদানের লক্ষ্যে একটি ব্রিকস্‌ সমঝোতাপত্র স্বাক্ষরিত হবে। সম্মেলনের শেষে নেতৃবৃন্দ যৌথ ঘোষণাপত্র জারি করবেন। পৃথিবীর পাঁচটি বৃহৎ বিকাশশীল অর্থনৈতিক রাষ্ট্রকে নিয়ে ব্রিকস্‌ সংগঠন গড়ে উঠেছে। বিশ্বের মোট জনসংখ্যার ৪২ শতাংশ মানুষ এই পাঁচটি দেশে বসবাস করেন। পৃথিবীর মোট অভ্যন্তরীণ উৎপাদনের ২৩ শতাংশ ও বিশ্ব জুড়ে ব্যবসা-বাণিজ্যের ১৭ শতাংশ ব্রিকস্‌ রাষ্ট্রগুলিতেই হয়ে থাকে। দুটি স্তম্ভের ওপর ব্রিকস্‌ গোষ্ঠীর সহযোগিতা গড়ে উঠেছে। ব্যবসা-বাণিজ্য, অর্থনীতি, স্বাস্থ্য, শিক্ষা, বিজ্ঞান ও প্রযুক্তি, কৃষি, টেলিযোগাযোগ ও তথ্য প্রযুক্তি সহ বিভিন্ন ক্ষেত্রে পারস্পরিক স্বার্থ সংশ্লিষ্ট নানা বিষয় নিয়ে নেতৃবৃন্দ ও মন্ত্রী পর্যায়ের বৈঠক যেমন হয়, পাশাপাশি উচ্চ-পদস্থ আধিকারিকদের মধ্যেও এই বিষয়গুলি নিয়ে আলাপ-আলোচনা চলতে থাকে।
প্রধানমন্ত্রী ও সুরিনামের উপরাষ্ট্রপতির মধ্যে বৈঠক

প্রধানমন্ত্রী শ্রী নরেন্দ্র মোদী সুরিনাম প্রজাতন্ত্রের উপরাষ্ট্রপতির সঙ্গে বৈঠক করলেন। ভারত সফরে আসা সুরিনাম প্রজাতন্ত্রের উপরাষ্ট্রপতি শ্রী মাইকেল এ আধিন বিশ্ব সংস্কৃতি উৎসবে এদেশে আসায় প্রধানমন্ত্রী শ্রী নরেন্দ্র মোদী তাঁর সঙ্গে নতুন দিল্লিতে সাক্ষাৎ করেন। সুরিনামে বসবাসকারী ভারতীয় সম্প্রদায় সেদেশের উন্নয়নের পাশাপাশি ভারত ও সুরিনামের ঐতিহাসিক সম্পর্কে আরও ঘনিষ্ঠ করার লক্ষ্যে যে সক্রিয় ভূমিকা নিয়েছে প্রধানমন্ত্রী তার প্রশংসা করেন। তিনি বলেন, সুরিনাম প্রজাতন্ত্র’কে সক্ষমতা বৃদ্ধি ও মানবসম্পদ উন্নয়নের জন্য ভারত সম্ভাব্য সবরকম সহায়তা যোগাতে অঙ্গীকারবদ্ধ।
মায়ানমারের সামরিক বিমানধ্বংসের ঘটনায় দুঃখ প্রকাশ ভারতের প্রধানমন্ত্রীর

মায়ানমারের একটি সামরিক পরিবহণ বিমান দুর্ঘটনায় ধ্বংস হয়ে যাওয়ায় দুঃখপ্রকাশ করেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “মায়ানমারের এক সামরিক পরিবহণ বিমান ধ্বংসের ঘটনায় আমি আন্তরিকভাবে দুঃখিত।পুনরুদ্ধার প্রচেষ্টায় সর্বতোভাবে সাহায্য করতে ভারত প্রস্তুত”।
নবীন আই আর এস আধিকারিকদের জনদরদী ও সংবেদনশীল হওয়ার পরামর্শ দিলেন প্রধানমন্ত্রী

ভারতীয় রাজস্ব সেবার (ইন্ডিয়ান রেভিনিউ সার্ভিস) ১৬৭ জন নবীন আধিকারিক বৃহস্পতিবার সাক্ষাৎ করেন প্রধানমন্ত্রী শ্রী নরেন্দ্র মোদীর সঙ্গে। ঐ আধিকারিকদের সকলেই বর্তমানে প্রোবেশনে রয়েছেন। নবীন আধিকারিকদের সঙ্গে আলাপচারিতার সময় তাঁদের কাজকর্মের মাধ্যমে দেশের সাধারণ মানুষের আস্থা অর্জন করার পরামর্শ দেন প্রধানমন্ত্রী। তিনি বলেন, দেশের অধিকাংশ মানুষই আইনের অনুশাসন মেনে চলতে আগ্রহী। জাতির স্বার্থেই তাঁরা আইন মেনে চলার পক্ষপাতী। তাই, সৎ করদাতা যাতে কোনওভাবেই হয়রানির শিকার না হন, তা নিশ্চিত করতে হবে সরকারি আধিকারিকদের। এমনকি, সরকারের রাজস্ব নীতি অনুসরণ করার সময়েও তাঁদের এই বিষয়টি নজরে রাখতে হবে। প্রধানমন্ত্রী আধিকারিকদের আরও বলেন যে, সরকারের জনকল্যাণমুখী যে সমস্ত কর্মসূচি রয়েছে তা যাতে অগ্রাধিকারের ভিত্তিতে আপামর জনসাধারণের কাছে পৌঁছে দেওয়া যায়, সেদিকেও দৃষ্টি রাখতে হবে আধিকারিকদের। তরুণ আধিকারিকদের বিভিন্ন প্রশ্নের উত্তরে প্রধানমন্ত্রী বলেন যে, আধিকারিকদের সর্বদাই অনুভব করতে হবে যে দেশের প্রতিটি নাগরিকই যেন তাঁদের পরিবারেরই একজন সদস্য। এই মনোভাব নিয়ে যদি আধিকারিকরা কাজ করতে পারেন, তা হলে তাঁদের কাজে শক্তি ও উৎসাহ উদ্দীপনার সঞ্চার হবে বলে প্রধানমন্ত্রী উল্লেখ করেন। ৪৫ মিনিটের এই আলাপচারিতায় প্রধানমন্ত্রী তাঁর জীবনের কিছু কিছু ঘটনা এবং রাজনৈতিক অভিজ্ঞতার কথা তরুণ আধিকারিকদের সামনে তুলে ধরেন। মানবিকতা ও সংবেদনশীলতা কতটা জরুরি তা তিনি ব্যাখ্যা করেন প্রোবেশনারদের কাছে।
বিহারের মোতিহারিতে ইট ভাটায় এক দুর্ঘটনাজনিত কারণে জীবনহানির ঘটনায় শোকপ্রকাশ প্রধানমন্ত্রীর

নয়াদিল্লি, ২৪ ডিসেম্বর, ২০২২ বিহারের মোতিহারিতে এক ইট ভাটায় দুর্ঘটনা জনিত কারণে জীবনহানির ঘটনায় গভীর শোকপ্রকাশ করেছেন প্রধানমন্ত্রী শ্রী নরেন্দ্র মোদী। নিহতদের নিকটাত্মীয়কে ২ লক্ষ টাকা এবং আহতদের ৫০ হাজার টাকা করে প্রধানমন্ত্রী জাতীয় ত্রাণ তহবিল (পিএমএলআরএফ) থেকে এককালীন অর্থ সাহায্যের কথা ঘোষণা করেছেন প্রধানমন্ত্রী। প্রধানমন্ত্রীর দপ্তর থেকে এক ট্যুইট বার্তায় বলা হয়েছে; “মোতিহারিতে ইট ভাটায় এক দুর্ঘটনা জনিত কারনে জীবনহানির ঘটনায় দুঃখিত। শোকাহত পরিবারগুলিকে সমবেদনা জানাই। আহতদের দ্রুত আরোগ্যের প্রার্থনা করছি। প্রতি নিহতের নিকটাত্মীয়কে পিএমএলআরএফ থেকে ২ লক্ষ টাকা এককালীন অর্থ সাহায্য দেওয়া হবে। দুর্ঘটনায় আহতদের দেওয়া হবে ৫০ হাজার টাকা করে:
প্রধানমন্ত্রীর সঙ্গে মার্কিন – ভারত কৌশলগত অংশীদারিত্ব ফোরামের আলোচনা

নতুন দিল্লির ৭ লোককল্যাণ মার্গে সোমবার মার্কিন – ভারত কৌশলগত অংশীদারিত্ব ফোরামের সদস্যরা প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেন। প্রতিনিধি দলের নেতৃত্বে ছিলেন ফোরামের চেয়ারম্যান মিঃ জন চেম্বার্স। ভারতীয় অর্থ ব্যবস্থায় আস্থা রাখার জন্য প্রধানমন্ত্রী প্রতিনিধি দলের প্রশংসা করেন। তিনি দেশে ক্রমবিকাশ স্থাপনে যুবসম্প্রদায়ের ঝুঁকি নেওয়ার প্রসঙ্গ তুলে ধরেন। অটল টিঙ্কারিং ল্যাব সহ সরকারের গৃহীত প্রয়াস সম্পর্কে আয়োজন এবং প্রযুক্তিকে কাজে লাগিয়ে বিভিন্ন সমস্যা সমাধানের কথা উল্লেখ করেন। কর্পোরেট কর হ্রাস ও শ্রম ক্ষেত্রে সংস্কারের মতো সহজে ব্যবসা-বাণিজ্যের লক্ষ্যে গৃহীত পদক্ষেপ সম্পর্কে বলতে গিয়ে প্রধানমন্ত্রী সাধারণ মানুষের জীবনযাপনের মানোন্নয়নেও সরকারের দৃষ্টিভঙ্গীর কথা বর্ণনা করেন। তিনি আরও বলেন, ভারতের অনন্য শক্তি হ’ল – গণতন্ত্র, জনসংখ্যাগত বৈশিষ্ট্য এবং মেধা। দেশের কল্যাণে প্রধানমন্ত্রীর পরিকল্পনায় প্রতিনিধি দলের সদস্যরা প্রত্যয় ব্যক্ত করে বলেন, ভারতের আগামী পাঁচ বছর বিশ্বের কাছে আগামী ২৫ বছরের দিশা স্থির করে দেবে। উল্লেখ করা যেতে পারে, মার্কিন – ভারত কৌশলগত অংশীদারিত্ব ফোরাম একটি অ-লাভজনক সংস্থা। এদের প্রাথমিক উদ্দেশ্য হ’ল – আর্থিক বিকাশ, শিল্পোদ্যোগ, কর্মসংস্থান সৃষ্টি ও উদ্ভাবন ক্ষেত্রে নীতি-পরামর্শ প্রদানের মাধ্যমে ভারত – মার্কিন দ্বিপাক্ষিক সম্পর্ক এবং কৌশলগত অংশীদারিত্বকে শক্তিশালী করা।
আইটুইউটু সম্মেলনে প্রধানমন্ত্রী শ্রী নরেন্দ্র মোদীর ভাষণ

নয়াদিল্লি, ১৪ জুলাই, ২০২২ মাননীয় প্রধানমন্ত্রী লাপিড, শ্রদ্ধেয় শেখ মোহামেদ বিন জায়েদ আল নাহিয়ান, মাননীয় রাষ্ট্রপতি বাইডেন, প্রধানমন্ত্রী হিসাবে দায়িত্ব গ্রহণের জন্য আমি প্রথমেই প্রধানমন্ত্রী লাপিড’কে অনেক অভিনন্দন জানাই। আজকের এই সম্মেলন আয়োজন করার জন্যও তাঁকে ধন্যবাদ। এটি আসলে প্রকৃত অর্থেই কৌশলগত অংশীদারদের একটি বৈঠক। আমরা সকলেই খুব ভালো বন্ধু এবং আমাদের একটি অভিন্ন লক্ষ্য ও স্বার্থ রয়েছে। সুধীবৃন্দ, আজ প্রথম সম্মেলনে ‘আইটুইউটু’ একটি ইতিবাচক লক্ষ্য নির্ধারণ করেছে। যৌথ প্রকল্প শুরু করার জন্য বিভিন্ন ক্ষেত্রকে আমরা চিহ্নিত করেছি এবং এই কাজে অগ্রসর হওয়ার উদ্দেশ্যে একটি পরিকল্পনা রচনা করেছি। ‘আইটুইউটু’ কাঠামোর মধ্যে জল, জ্বালানী, পরিবহণ, মহাকাশ, স্বাস্থ্য ও খাদ্য নিরাপত্তা – এই ৬টি গুরুত্বপূর্ণ ক্ষেত্রে আমরা যৌথ বিনিয়োগ বৃদ্ধির সিদ্ধান্ত নিয়েছি। স্পষ্টতই, ‘আই২ইউ২’র আলোচ্যসূচী ও উদ্দেশ্য প্রগতিশীল ও বাস্তবসম্মত। আমাদের দেশগুলির মূলধন বিশেষজ্ঞদের ব্যবহার ও বাজার – এই ক্ষেত্রগুলির পারস্পরিক সামর্থ্যকে কাজে লাগিয়ে আমরা আমাদের লক্ষ্য পূরণে গতি আনতে পারবো এবং আন্তর্জাতিক অর্থনীতিতে উল্লেখযোগ্য অবদান রাখতে পারবো। বিশ্ব জুড়ে ক্রমবর্ধমান অনিশ্চয়তার মধ্যে আমাদের সহযোগিতামূলক কাঠামো বাস্তব-ভিত্তিক সমঝোতার আদর্শ উদাহরণ হয়ে উঠবে। আমি নিশ্চিত ‘আইটুইউটু’র মাধ্যমে আমরা বিশ্ব জুড়ে শক্তি সুরক্ষা, খাদ্য নিরাপত্তা এবং অর্থনীতির বিকাশে গুরুত্বপূর্ণ অবদান রাখতে পারব। ধন্যবাদ। প্রধানমন্ত্রী মূল ভাষণটি হিন্দিতে দিয়েছেন।
আন্তর্জাতিক প্রতিষেধক সংস্থায় ভারতের সদস্যপদে অন্তর্ভুক্তির প্রস্তাবে সম্মতি কেন্দ্রীয় মন্ত্রিসভার

আন্তর্জাতিক প্রতিষেধক সংস্থার (আইভিআই) পরিচালন পর্ষদে ভারতের পূর্ণসদস্যরূপে অন্তর্ভুক্তির এক প্রস্তাবে আজ সম্মতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার বৈঠকটি অনুষ্ঠিত হয়।সদস্যপদে অন্তর্ভুক্তির জন্য দক্ষিণ কোরিয়ার সিওলে অবস্থিত আইভিআই-কে বছরে ৫ লক্ষমার্কিন ডলারের মতো অনুদান দিতে হবে ভারতকে। প্রসঙ্গত উল্লেখ্য, ইউএনডিপি-র উদ্যোগে আইভিআই-এর প্রতিষ্ঠা ১৯৯৭ সালেদক্ষিণ কোরিয়ার সিওলে। উন্নত ধরনের নতুন নতুন প্রতিষেধক টিকা চালু করার লক্ষ্যেএটি হল এক আন্তর্জাতিক মানের প্রতিষ্ঠান। বিভিন্ন সংক্রামক রোগ-ব্যাধির হাত থেকেসাধারণ মানুষ, বিশেষত শিশুদের রক্ষা করতেই এই বিশেষ উদ্যোগ গ্রহণ করা হয়।
চার রাজ্যের আখ চাষীদের সঙ্গে আগামীকাল এক আলাপচারিতায় মিলিত হবেন প্রধানমন্ত্রী

লোক কল্যাণ মার্গে আগামীকাল দেশের বিভিন্ন প্রান্তের ১৫০ জন আখ চাষীদের সঙ্গে এক আলাপচারিতায় মিলিত হবেন প্রধানমন্ত্রী। উত্তর প্রদেশ, উত্তরাখন্ড, পাঞ্জাব, মহারাষ্ট্র ও কর্ণাটকের আখ চাষীরা সমবেত হবেন সেখানে। প্রধানমন্ত্রীর সঙ্গে আখ চাষীদের আলাপচারিতাকালে আখ উৎপাদনের প্রসার ও বিকাশে কেন্দ্রীয় সরকার গৃহীত বিভিন্ন উদ্যোগ ও পদক্ষেপগুলির কথা আলোচিত হবে বলে আশা করা হচ্ছে।
সেনাবাহিনী দিবসে ভারতীয় সেনাবাহিনী-কে সম্মান জানালেন প্রধানমন্ত্রী

আজ সেনাবাহিনী দিবসে ভারতীয় সেনাবাহিনীর অদম্য পরাক্রম, আত্মনিবেদন এবং সংকল্প-কে সম্মান জানালেন প্রধানমন্ত্রী শ্রী নরেন্দ্র মোদী। এক বার্তায় তিনি বলেন, “সেনাবাহিনী দিবসে সেনাবাহিনীর অদম্য পরাক্রম, আত্মনিবেদন এবং সংকল্প-কে সম্মান জানাই।“ এস এস এস/ ১৫ জানুয়ারি, ২০১৬/……
খনি নিরাপত্তা ক্ষেত্রে ভারত ও অস্ট্রেলিয়ার মধ্যে মৌ স্বাক্ষর অনুমোদন করল কেন্দ্রীয় মন্ত্রিসভা

প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে আজ কেন্দ্রীয় শ্রম ও কর্মসংস্হান মন্ত্রক, খনি নিরাপত্তা সংক্রান্ত মহানির্দেশকের দপ্তর (ডিজিএমএস) এবং অস্ট্রেলিয়ার কুইন্সল্যান্ড সরকারের অধীন প্রাকৃতিক সম্পদ, খনি এবং শক্তি দপ্তরের মধ্যে সমঝোতাপত্র স্বাক্ষর করার প্রস্তাব আজ অনুমোদন করা হয়েছে। এই মৌ স্বাক্ষরের ফলে ডিজিএমএস এবং অস্ট্রেলিয়ার খনিতে নিরাপত্তা বজায় রাখা এবং একইসঙ্গে পরীক্ষা-নিরীক্ষা ও গবেষণার কাজ চালানোর জন্য সেফটি ইনি মাইনস টেস্টিংস অ্যান্ড রিসার্চ স্টেশন বা সিমটার্স-র মধ্যে অংশীদারিত্ব গড়ে উঠবে। উল্লেখ্য, যেসব ক্ষেত্রে এই অংশীদারিত্ব গড়ে তোলা হবে তার মধ্যে রয়েছে ১) বিপদ-ভিত্তিক নিরাপত্তা ব্যবস্হাপনা এবং প্রশিক্ষণদান ২) সম্মেলন, সেমিনার ও অন্যান্য প্রযুক্তিমূলক বৈঠকের আয়োজন বা পেশাগত নিরাপত্তা ও স্বাস্হ্য সংক্রান্ত আকাদেমি গড়ে তোলা এবং ৩) ডিজিএমএস-এর গবেষণা সংক্রান্ত রসায়নাগারের আধুনিকীকরণ। প্রসঙ্গত, সমঝোতাপত্রটি স্বাক্ষরের তারিখ থেকে কার্যকর হবে এবং তিন বছরের জন্য তা বহাল থাকবে। /
জঙ্গি মোকাবিলায় ভারতের সমর্থন ও অঙ্গীকারের কথা বাংলাদেশের স্বরাষ্ট্র মন্ত্রীর কাছে পুনরায় ব্যক্ত করলেন শ্রী নরেন্দ্র মোদী

বাংলাদেশের স্বরাষ্ট্র মন্ত্রী মিঃ আসাদুজ্জামান খান বৃহস্পতিবার এখানে দেখা করলেন ভারতের প্রধানমন্ত্রী শ্রীনরেন্দ্র মোদীর সঙ্গে। বাংলাদেশে সাম্প্রতিক জঙ্গি হামলায়যে প্রাণহানির ঘটনা ঘটেছে, তাতে শোক ও সমবেদনা প্রকাশ করেন শ্রী নরেন্দ্র মোদী।বাংলাদেশের সন্ত্রাস বিরোধী প্রচেষ্টায় ভারতের দৃঢ় সমর্থন ও অঙ্গীকারের কথা পুনরায় ব্যক্ত করেন তিনি। ভারতের সমর্থন ও ঐকান্তিকতার জন্যশ্রী মোদী’কে ধন্যবাদ জানান বাংলাদেশের স্বরাষ্ট্র মন্ত্রী। তাঁর দেশের বর্তমানপরিস্থিতি সম্পর্কেও তিনি অবহিত করেন ভারতের প্রধানমন্ত্রীকে।